
Τετάρτη, 07 Οκτωβρίου 2026
ΔΕΛΤΙΟ ΤΥΠΟΥ

Θάνατος γυναίκας στην Αγία Μαρίνα Αττικής – Σύλληψη Κυβερνήτη Ε/Γ-Τ/Ρ σκάφους στη Ρόδο – Συνέχεια ενημέρωσης αναφορικά με τον εντοπισμό και διάσωση των 71 των 28 και των 51 αλλοδαπών στους Καλούς Λιμένες – Εντοπισμός 64 (31+33) αλλοδαπών στους Καλούς Λιμένες
Τις μεσημβρινές ώρες χθες, ενημερώθηκε η Λιμενική Αρχή της Βουλιαγμένης, για την ανάσυρση μίας 85χρονης ημεδαπής χωρίς τις αισθήσεις της από τη θαλάσσια περιοχή της Αγίας Μαρίνας Κορωπίου Αττικής. Στην 85χρονη αρχικά παρασχέθηκαν οι πρώτες βοήθειες από λουόμενους και στελέχη της ΕΛ.ΑΣ. που έφτασαν στο σημείο και στη συνέχεια διακομίστηκε  με ασθενοφόρο όχημα του ΕΚΑΒ στο Γενικό Νοσοκομείο «ΕΡΥΘΡΟΣ ΣΤΑΥΡΟΣ-ΚΟΡΓΙΑΛΕΝΕΙΟ-ΜΠΕΝΑΚΙΟ», όπου διαπιστώθηκε ο θάνατός της. Από το Β' Λιμενικό Τμήμα Βουλιαγμένης του Λιμεναρχείου Σαρωνικού που διενεργεί την προανάκριση, παραγγέλθηκε η διενέργεια νεκροψίας - νεκροτομής στην Ιατροδικαστική Υπηρεσία Αθηνών.
*****

Τις μεσημβρινές ώρες χθες, συνελήφθη ο 66χρονος ημεδαπός Κυβερνήτης ενός επιβατηγού-τουριστικού (Ε/Γ-Τ/Ρ) σκάφους, για παράβαση του άρθρου 306 του Π.Κ. («Έκθεση»), στο λιμάνι Φαληράκι της Ρόδου. Συγκεκριμένα, κατόπιν νομότυπου ελέγχου από στελέχη Λ.Σ.-ΕΛ.ΑΚΤ., διαπιστώθηκε ότι κατά την εκτέλεση ταξιδιού με σύμβαση ολικής ναύλωσης, πραγματοποιήθηκε μερική ναύλωση κατά παράβαση των διατάξεων του Ν. 4926/22 («Εκσυγχρονισμός του θεσμικού πλαισίου για τη δραστηριοποίηση των πλοίων αναψυχής και των τουριστικών ημερόπλοιων»). Επιπρόσθετα, ο 66χρονος Κυβερνήτης μετέφερε τους επιβάτες τμηματικά με λέμβο η οποία στερούταν πιστοποιητικών αξιοπλοΐας και σωστικών μέσων, από μη αρμόδιο αγκυροβόλιο πρόσδεσης πλοίου προς τη στεριά, ενώ οι υπόλοιποι επιβάτες παρέμεναν επί αυτού χωρίς την παρουσία πληρώματος. Από το Κεντρικό Λιμεναρχείο Ρόδου που διενεργεί την προανάκριση, κινήθηκε η διαδικασία επιβολής των προβλεπόμενων διοικητικών κυρώσεων.
*****

Συνέχεια ενημέρωσης:

Αναφορικά με τον εντοπισμό 71 αλλοδαπών στην θαλάσσια περιοχή 50 ν.μ. νότια των Καλών Λιμένων, τις απογευματινές ώρες την 05.10.2026, συνελήφθη ένας 25χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 03.10.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 14.000 έως 15.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

Συνέχεια ενημέρωσης:


Αναφορικά με τον εντοπισμό 28 αλλοδαπών σε παραλία πλησίον του οικισμού Βιάννου, τις πρωινές ώρες χθες, συνελήφθη ένας 17χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 04.10.2026 από την περιοχή Τομπρούκ της Λιβύης, καταβάλλοντας έκαστος το χρηματικό ποσό των 15.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
Συνέχεια ενημέρωσης:


Αναφορικά με τον εντοπισμό 51 αλλοδαπών στην θαλάσσια περιοχή 42 ν.μ. νότια των Καλών Λιμένων, τις πρωινές ώρες χθες, συνελήφθη ένας 23χρονος αλλοδαπός (υπήκοος Νότιου Σουδάν) εξ’ αυτών, για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση») και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 04.10.2026 από την περιοχή Τομπρούκ της Λιβύης, καταβάλλοντας έκαστος χρηματικά ποσά μεταξύ 11.000 έως 14.000 δηναρίων Λιβύης, για τη μεταφορά του στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.
*****


Τις απογευματινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία του οικισμού Λέντα του Δήμου Γόρτυνας. Στην περιοχή μετέβησαν στελέχη Λ.Σ.-ΕΛ.ΑΚΤ., όπου εντόπισαν 31 αλλοδαπούς (30 άνδρες και 1 ανήλικος), οι οποίοι οδηγήθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών (ΚΕΑ) του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
Επίσης: 


Τις βραδινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία Στενών πλησίον του οικισμού των Καλών Λιμένων. Στην περιοχή μετέβησαν στελέχη Λ.Σ.-ΕΛ.ΑΚΤ., όπου εντόπισαν 33 αλλοδαπούς (32 άνδρες και 1 γυναίκα), οι οποίοι οδηγήθηκαν με λεωφορείο στο λιμάνι του Ηρακλείου, συνοδεία στελεχών του Α.Τ. Φαιστού. Προανάκριση διενεργείται από το Κεντρικό Λιμεναρχείο Ηρακλείου.
ΕΛΛΗΝΙΚΗ ΔΗΜΟΚΡΑΤΙΑ

